CELEX: 32021D2138
Language: hu
Date: 2021-12-02 00:00:00
Title: A Tanács (KKBP) 2021/2138 határozata (2021. december 2.) a nemi szempontokat érvényesítő szakpolitikáknak, programoknak és intézkedéseknek a kézi fegyverek tiltott kereskedelme és jogellenes használata elleni küzdelem keretében, a nőkkel, a békével és a biztonsággal kapcsolatos menetrenddel összhangban történő támogatásáról szóló (KKBP) 2018/2011 határozat módosításáról

2021.12.3.   
               
               
                  HU
               
               
                  Az Európai Unió Hivatalos Lapja
               
               
                  L 432/72
               
            
         A TANÁCS (KKBP) 2021/2138 HATÁROZATA
         (2021. december 2.)
         a nemi szempontokat érvényesítő szakpolitikáknak, programoknak és intézkedéseknek a kézi fegyverek tiltott kereskedelme és jogellenes használata elleni küzdelem keretében, a nőkkel, a békével és a biztonsággal kapcsolatos menetrenddel összhangban történő támogatásáról szóló (KKBP) 2018/2011 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2018. december 17-én elfogadta a 2018/2011/KKBP határozatot (1).
                  
               
                     (2)
                  
                  
                     A (KKBP) 2018/2011 határozat úgy rendelkezik, hogy az 1. cikkében említett tevékenységeket a 3. cikk (3) bekezdésében említett megállapodás megkötését követő 36 hónapon belül kell végrehajtani.
                  
               
                     (3)
                  
                  
                     Az ENSZ Leszerelési Ügyek Hivatala a (KKBP) 2018/2011 határozat végrehajtási időszakának hét hónappal – 2022. október 31-ig – való meghosszabbítását kérte, figyelemmel a (KKBP) 2018/2011 határozat keretében folytatott projekttevékenységeknek a Covid19-világjárvány hatása miatti késedelmes végrehajtására.
                  
               
                     (4)
                  
                  
                     A (KKBP) 2018/2011 határozat 1. cikkében említett tevékenységek a pénzügyi forrásokra jelentett következmények nélkül folytathatók 2022. október 31-ig
                  
               
                     (5)
                  
                  
                     A (KKBP) 2018/2011 határozat 5. cikke (2) bekezdését ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2018/2011 határozat 5. cikkének (2) bekezdése helyébe a következő szöveg lép:
            
               
                  „2.   Ez a határozat 2022. október 31-én hatályát veszti.”.
               
            
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. december 2-án.
            
               
                  a Tanács részéről
               
               
                  az elnök
               
               J. VRTOVEC
            
         
         
            (1)  A Tanács (KKPB) 2018/2011 határozata (2018. december 17.) a nemi szempontokat érvényesítő szakpolitikáknak, programoknak és intézkedéseknek a kézi fegyverek tiltott kereskedelme és jogellenes használata elleni küzdelem keretében, a nőkkel, a békével és a biztonsággal kapcsolatos menetrenddel összhangban történő támogatásáról (HL L 322., 2018.12.18., 38. o.).